ScribdBrowseInterestsCareer & MoneyPersonal GrowthPolitics & Current AffairsScience & TechHealth & FitnessLifestyleEntertainmentBiographies & HistoryFictionBrowse byBooksAudiobooksNews & MagazinesSheet MusicBrowse allUploadSign inJoinMedia 24 Sentraal SB Grey College 7Uploaded by Volksbladnuus0.0 (0)DownloadEmbedView MoreCopyright: Attribution Non-Commercial (BY-NC)Download as PDF, TXT or read online from ScribdFlag for inappropriate contentBYLAE TOT VOLKSBLAD, Vrydag 30 November 20127
Sport te kus en te keur
DIE seuns van Grey-kollege (sekondêr) is bevoorreg om uit ’n wye verskeidenheid aktiwiteite te kan kies en word oorwegend deur die personeel afgerig. Grey se eerste rugbyspan het vanjaar puik oorwinnings oor Paul Roos, Waterkloof en Grey Port Elizabeth behaal. Daar was vanjaar agt oud-Grey-rugbyspelers in die Springbokrugbygroep. Die krieketspanne het oral oor Suid-Afrika heen gespeel en goed gevaar teen van die beste skole in die land. Die eerste span het al sy wedstryde in die Michaelmas-toernooi, waarin die land se topskole meegeding het, gewen. Atlete van Grey-kollege het aan die uitnodigingsbyeenkoms van die Afrikaans Hoër Seunskool (Affies) deelgeneem en ’n derde plek op Sentraal se Top20-byeenkoms behaal. Daar het 160 atlete aan die Suid-Vrystaat-byeenkoms deelgeneem en 17 atlete het aan die Suid-Afrikaanse skolekampioenskap en die SuidAfrikaanse jeugbyeenkoms deelgeneem. Grey se tennisspelers vaar goed en die skool se eerste span het in die eindronde van die Kearsney-toernooi verloor. Grey se eerste tafeltennisspan het sy liga gewen en Grey het vanjaar sy eie tafeltennistoernooi aangebied. Die skool se eerste hokkiespan sal volgende jaar na Holland, Duitsland en België toer. Tydens Grey se eie swemgala is verskeie rekords verbeter. Grey het Affies se uitnodigingsgala gewen en is tydens die Westville-aflosgala, waaraan tien topswemskole deelgeneem het, as naaswenner gekroon. Reynard Wessels is tydens die Interskole-gala as die victor ludorum aangewys en is in die Suid-Afrikaanse spanne wat oorsee gaan meeding het, ingesluit. Grey bied elke jaar twee groot waterpolo-toernooie vir o.14- en o.18spanne aan. ’n Heeltydse afrigter en organiseerder vir waterpolo is aangestel. Die Grey/Nedbank/Coca-Colasokkertoernooi is vanjaar weer suksesvol aangebied. Die skool het ook die Engen-uitklopuitdaging vir o.17spanne in die Vrystaat aangebied en Grey se span het dié toernooi vanjaar die eerste keer gewen. Daar het vanjaar 240 skaakspelers van 25 skole aan die Grey/Standard Bank-uitnodigingsbyeenkoms deelgeneem. Die junior spanne het gekwalifiseer om aan die topskole vir provinsiale spanne deel te neem. Grey se fietsryers neem landwyd deel en vaar goed. Grey se prestigefietswedren is ook goed ondersteun. Seuns vaar ook goed in aktiwiteite buite skoolverband soos skiet, karate, judo, perdesport, waterski en motorfietswedrenne. Grey­kollege in aksie teen Paul Roos tydens verlede jaar se waterpolotoernooi. Foto’s: VERSKAF
Hokkiespelers in aksie.
Grey­kollege se rugbyspelers het weer vanjaar die skool se naam hoog gehou.
More From VolksbladnuusSkip carouselSAICA-bylae in VolksbladWare lewe in sterweProspektusSkoolbluesMedia 24 Sentraal SB Spesiale Bylaag 8Media 24 Sentraal SB Spesiale Bylaag 7Media 24 Sentraal SB Spesiale Bylaag 6Media 24 Sentraal SB Spesiale Bylaag 5Media 24 Sentraal SB Spesiale Bylaag 4Media 24 Sentraal SB Spesiale Bylaag 3Media 24 Sentraal SB Spesiale Bylaag 2Media 24 Sentraal SB Spesiale Bylaag 1Media 24 Sentraal SB Grey College 8Media 24 Sentraal SB Grey College 6Media 24 Sentraal SB Grey College 5Media 24 Sentraal SB Grey College 4Media 24 Sentraal SB Grey College 3Media 24 Sentraal SB Grey College 2Media 24 Sentraal SB Grey College 1Media24 Sentraal Volksblad 1ste ~21122012~~VB VolksbladUittreksel - Afr. Eerste Addisionele TaalVra Estel Reg2Vraestel12Fokus op die Maatskappywet 2012